alexandrainst/scandi-wiki huggingface dataset:
1707

Árið 1707 (MDCCVII í rómverskum tölum)

Á Íslandi 

 Í júní - Bólusótt, sú fyrsta í 35 ár, berst með skipi frá Kaupmannahöfn til Eyrarbakka og breiðist þaðan um allt land. Um fjórðungur Íslendinga er talinn hafa látist úr henni, einkum yngra fólk. Var hún kölluð Stórabóla. Hún kom með fatakistli Gísla Bjarnasonar er úr sóttinni dó í hingaðsiglingu.
 Jón Eyjólfsson varð varalögmaður sunnan og austan.
 Jón Einarsson var skipaður skólameistari í Hólaskóla en dó úr bólusótt áður en hann náði að taka við embætti.
 Þorleifur Skaftason var settur skólameistari í Hólaskóla um stundarsakir.

Fædd
 9. mars - Guðríður Gísladóttir, biskupsfrú í Skálholti, kona Finns Jónssonar biskups (d. 1766).

Dáin
 11. september - Jón Einarsson, nýskipaður skólameistari á Hólum.
 Guðríður Þórðardóttir, ekkja Jóns Vigfússonar Hólabiskups (f. um 1645).
 Guðríður Gísladóttir, ekkja Þórðar Þorlákssonar Skálholtsbiskups (f. 1651).

Erlendis 
 1. janúar - Jóhann 5. var krýndur konungur Portúgals.
 26. mars - Skoska þingið lagt niður.
 1. maí – Konungsríkið Stóra-Bretland var myndað með Sambandslögunum (Act of Union).
 16. desember - Eldgos í Fuji-fjalli í Japan. Fjallið hefur ekki gosið síðan.
 Desember - Karl 12. Svíakonungur heldur af stað í herför gegn Rússum.

Fædd
 1. febrúar - Friðrik, prins af Wales (d. 1751).
 15. apríl - Leonhard Euler, svissneskur stærðfræðingur og eðlisfræðingur (d. 1783).
 22. apríl - Henry Fielding, breskur rithöfundur (d. 1754).
 23. maí - Carl von Linné, sænskur grasafræðingur og læknir (d. 1778).
 25. ágúst - Loðvík Spánarkonungur (d. 1724).

Dáin
 9. maí - Dietrich Buxtehude, tónskáld og organisti frá Skáni (f. um 1637).
 Petter Dass, norskur guðfræðingur og skáld (f. 1647).

1707
1706

Árið 1706 (MDCCVI í rómverskum tölum)

Atburðir 

 Miklir jarðskjálftar, hrundu 24 lögbýli um Ölfus og utarlega í Flóa og margar hjáleigur. Hrundi staðurinn í Arnarbæli og 11 hjáleigur þar umhverfis.

Fædd 
 17. janúar - Benjamin Franklin, bandarískur stjórnmálamaður (d. 1790).

Dáin 
 28. desember - Pierre Bayle, franskur heimspekingur (f. 1647).

1706

Opinberar aftökur 

 Hallfríður Magnúsdóttir og Ólafur Kolbeinsson tekin af lífi á Alþingi, henni drekkt fyrir hórdóm og dulsmál, hann hálshogginn fyrir dulsmál. Mál þeirra varð þekkt sem Kjólsvíkurmálið.

Tilvísanir
1705

Árið 1705 (MDCCV í rómverskum tölum)

Á Íslandi 

 22. júlí - Magnús Sigurðsson í Bræðratungu dæmdur til að borga Árna Magnússyni 300 dali fyrir hneykslanleg ófrægðarbréf.
 Árni Bjarnason bóndi í Keldunesi var hálshöggvinn á Alþingi fyrir að hafa eignast barn með mágkonu sinni.
 Sigurður Björnsson sagði af sér lögmannsembætti.

Fædd
 Jón Ólafsson Grunnvíkingur, fræðimaður (d. 1779).

Dáin
 8. september - Jón Bjarnason, prestur á Staðarbakka.
 11. september - Þorsteinn Illugason, prófastur á Völlum (f. 1618).
 Guðmundur Bergþórsson, skáld (f. 1657).

Opinberar aftökur
 13. júlí - Kolfinna Ásbjörnsdóttir, 36 ára vinnukona, drekkt á Alþingi „í allmargra þingmanna náveru“, að undangengnum dauðadómi fyrir dulsmál.
 14. júlí - Ólöf Jónsdóttir, 20 ára, og Salómon Hallbjörnsson, 52 ára, tekin af lífi á Alþingi fyrir blóðskömm, hann hálshogginn, henni drekkt.
 16. júlí - Ragnhildur Tómasdóttir, 24 ára, og Sumarliði Eiríksson, 22 ára, tekin af lífi á Alþingi fyrir blóðskömm, hann hálshogginn en henni drekkt.
 Þá voru Árni Björnsson, 44 ára, og mágkona hans, Kristín Halldórsdóttir, 36 ára, dæmd til dauða fyrir blóðskömm á Alþingi þetta sama ár. Árni var hálshogginn þar en Kristín komst ekki sökum veikinda og var drekkt í Laxá í Reykjadal skömmu síðar.
 Sigríður Vigfúsdóttir, 19 ára vinnukona, var dæmd til dauða sama ár, fyrir dulsmál, og drekkt í Hörgá.

Erlendis 
 5. maí - Jósef 1. varð keisari hins Heilaga rómverska ríkis eftir andlát föður síns.
 Desember - Lög sett í Bretlandi um að Soffía af Hannover og afkomendur hennar (þar á meðal sonur hennar Georg Ludwig, sem síðar varð Georg 1. Bretlandskonungur, og sonur hans, síðar Georg 2.) skyldu teljast breskir ríksisborgarar.

Fædd
 24. janúar - Farinelli, ítalskur geldingur og söngvari (d. 1782).
 September - Dick Turpin, enskur þjóðvegaræningi (d. 1739).
 31. október - Klemens XIV páfi (d. 1774).

Dáin
 5. maí - Leópold 1., keisari hins Heilaga rómverska ríkis (f. 1640).
 Júlí - Titus Oates, enskur meinsærismaður (f. 1649).
 16. ágúst - Jakob Bernoulli, svissneskur stærðfræðingur (f. 1654).
 30. nóvember - Katrín af Braganza, Englandsdrottning, kona Karls 2. (f. 1638).

Tilvísanir 

1705
1704

Árið 1704 (MDCCIV í rómverskum tölum)

Á Íslandi 

 22. september - Sæmundur Þórarinsson bóndi í Árbæ fannst myrtur í Elliðaám. Eiginkona hans og mótbýlismaður þeirra voru dæmd til lífláts fyrir morðið.
 Farið var að gefa út Alþingisbækur nokkuð samfellt.

Fædd
 1. janúar - Magnús Gíslason, amtmaður (d. 1766).
 16. janúar - Finnur Jónsson, biskup í Skálholti (d. 1789).

Dáin
 31. maí - Helga Halldórsdóttir (f. 1617), kona séra Páls Björnssonar í Selárdal. Alls voru fjórir einstaklingar leiddir á bálið sakaðir um að hafa valdið veikindum hennar með göldrum.
 14. september - Skúli Þorláksson, prófastur á Grenjaðarstað (f. 1635).

Opinberar aftökur
 Ónafngreind stúlka tekin af lífi fyrir dulsmál í Einarsstaðakirkjusókn í Reykjadal.
 15. nóvember - Sigurður Arason og Steinunn Guðmundsdóttir frá Árbæ tekin af lífi á Kópavogsþingi fyrir morð á Sæmundi Þórarinssyni, eiginmanni Steinunnar. Sigurður var hálshogginn skammt en Steinunni drekkt í læk.
 27. september - Ingimundur Einarsson, 25 ára, hengdur í Kjósarsýslu fyrir þjófnað og flakk.
 Klemens/Clemens Þorgeirsson, 36 ára, hengdur í Kjósarsýslu fyrir þjófnað.

Erlendis 
 24. apríl - Fyrsta fréttablaðið í Norður-Ameríku, The Boston News-Letter, hóf útkomu.
 4. ágúst - Enskar og hollenskar sveitir hertaka Gíbraltar.
 Alexander Selkirk, fyrirmyndin að Róbinson Crusoe, skilinn einn eftir á lítilli eyju í Kyrrahafi.

Fædd

Dáin
 2. febrúar - Guillaume François Antoine l'Hôpital, franskur stærðfræðingur (f. 1661).
 28. október - John Locke, enskur heimspekingur (f. 1632).

Tilvísanir 

1704
1703

Árið 1703 (MDCCIII í rómverskum tölum)

Á Íslandi 

 24. mars - Þórdís Jónsdóttir í Bræðratungu flúði undan barsmíðum Magnúsar Sigurðssonar, manns síns. Hann taldi hana eiga í ástarsambandi við Árna Magnússon.
 Allsherjarmanntal tekið á Íslandi, hið fyrsta í heiminum sem nær yfir heila þjóð og getur um nafn, aldur og þjóðfélagsstöðu allra íbúa.
 Björn Þorleifsson biskup samdi um kaup á Hólaprentsmiðju, sem flutt hafði verið suður í Skálholt, og lét flytja hana aftur að Hólum.

Fædd
 Bjarni Halldórsson, sýslumaður á Þingeyrum (líklega).

Dáin

Opinberar aftökur
 Jón Jónsson úr Ísafjarðarsýslu hengdur á Alþingi, fyrir þjófnað.
 Gísli Einarsson úr Borgarfjarðarsýslu hengdur á Alþingi, fyrir þjófnað.
 Jón Þorláksson úr Árnessýslu hengdur á Alþingi, fyrir þjófnað.
 Jón Þórðarson úr Árnessýslu hengdur á Alþingi, fyrir þjófnað og flakk.
 Katrínu Þorvarðsdóttur, 33 ára, úr Borgarfjarðarsýslu, drekkt á Alþingi fyrir dulsmál.

Erlendis 

 27. maí - Pétur mikli Rússakeisari stofnaði Sankti Pétursborg með það að markmiði að gera hana að höfuðborg.
 29. – 31. júlí - Daniel Defoe var settur í gapastokk fyrir háðsbækling gegn breskum íhaldsmönnum.
 Friðrik 4. Danakonungur giftist Elisabeth Helene von Vieregg „til vinstri handar“.
 Almira, fyrsta ópera Georgs Friedrichs Händel, var frumsýnd.
 Buckinghamhöll var reist fyrir hertogann af Buckingham.

Fædd

Dáin
 3. mars - Robert Hooke, breskur eðlis- og efnafræðingur (f. 1635).
 16. maí - Charles Perrault, franskur rithöfundur (f. 1628).
 26. maí - Samuel Pepys, enskur dagbókarhöfundur (f. 1633).
 19. nóvember - Maðurinn með járngrímuna dó í Bastillunni.
 Thomas Kingo, danskt sálmaskáld (f. 1634).

Tilvísanir 

1703
1702

Árið 1702 (MDCCII í rómverskum tölum)

Á Íslandi 

 Árni Magnússon og Páll Vídalín sendir til Íslands til að gera jarðabók. Verkið tók þá meira en áratug.
 Ný verðskrá sett fyrir einokunarverslunina. Hún var óbreytt til 1776.
 Breiðamerkurjökull gekk yfir bæjarstæði Breiðumerkur og hafði þá eytt allri sveitinni sem áður var austan Öræfa.
 Magnús Jónsson varð skólameistari í Skálholti en drukknaði sama ár.
 Magnús Markússon varð skólameistari í Skálholti.

Fædd
 Loftur Þorsteinsson (Galdra-Loftur).

Dáin
 23. mars - Magnús digri Jónsson í Vigur og Ögri (f. 1637).
 22. september -  Magnús Jónsson, skólameistari í Skálholti.
 Oddur Eyjólfsson, prestur í Holti (f. um 1632).

Opinberar aftökur

Níu opinberar aftökur eru skrásettar í annálum og Alþingisbókum þessa árs, allar fyrir þjófnað:
 12. júlí - Ásmundur Marteinsson, 42 ára, hengdur á Alþingi fyrir þjófnað.
 Ólafur Jónsson hengdur í Borgarfirði fyrir þjófnað.
 Þrír ónafngreindir karlmenn hengdir fyrir þjófnað á Suðurnesjum.
 Þrír ónafngreindir karlmenn hengdir fyrir þjófnað í Gullbringusýslu.
 Einn ónafngreindur karlmaður hengdur að auki, á Norðurlandi, fyrir þjófnað.

Erlendis 
 8. mars - Anna Stúart varð drottning Englands eftir lát Vilhjálms mágs síns.
 11. mars - Fyrsta enska dagblaðið, The Daily Courant, hóf útkomu í London.
 Maí - Karl 12. Svíakonungur hertók Varsjá.
 14. desember - John Churchill var sæmdur nafnbótinni hertogi af Marlborough.

Fædd
 27. mars - Johann Ernst Eberlin, þýskt tónskáld (d. 1762).

Dáin
 17. febrúar - Peder Syv, danskur málvísindamaður (f. 1631).
 8. mars - Vilhjálmur 3. Englandskonungur (f. 1650).
 27. apríl - Bart, franskur flotaforingi (f. 1651).

Tilvísanir 

1702
1701

Árið 1701 (MDCCI í rómverskum tölum)

Á Íslandi 

 Sjöunda hallærisárið í röð. Eftir það fór tíðin að batna.
 Lárus Gottrup lögmaður fór á konungsfund með bænaskrár Íslendinga og tillögur um úrbætur í ýmsum málefnum. Það varð meðal annars kveikjan að jarðabókargerð Árna Magnússonar og Páls Vídalín og manntalinu 1703.
 Fyrirskipað að Alþingi skuli hefjast 8. júlí og standa í tvær vikur.

Fædd

Dáin

Opinberar aftökur

 Jón Eyjólfsson úr Vöðlasýslu hengdur í Gálgagili, Vestur-Húnavatnssýslu, fyrir þjófnað.
 Ásmundur Jónsson úr Dalasýslu hengdur á Alþingi fyrir þjófnað og flótta.
 Jón Jónsson (Bitru- Jón) hengdur á Alþingi fyrir þjófnað.
 Lafrans Helgason úr Árnessýslu hálshogginn fyrir morð eiginkonu sinnar á Bakkarholtsþingi, Ölfusi.

Erlendis 

 18. janúar - Kjörfurstadæmið Brandenborg og Prússland varð konungsríkið Prússland og Friðrik 3. kjörfursti varð Friðrik 1. Prússakonungur. 
 Mars - Spænska erfðastríðið hófst og stóð til 1714.
 24. júní - Breska þingið festir í lög að þjóðhöfðinginn verði að vera mótmælendatrúar.
 Ulrik Christian Gyldenløve, stiftamtmaður Íslands frá fimm ára aldri, varð yfirmaður alls danska flotans.
 Karl 12. Svíakonungur réðist inn í Pólland.

Fædd
 4. júní eða 22. júní - Nicolai Eigtved (Niels Eigtved), danskur arkitekt, teiknaði meðal annars Viðeyjarstofu (d. 1754).
 27. nóvember - Andreas Celsius, sænskur vísindamaður (d. 1742).

Dáin
 14. janúar - Tokugawa Mitsukuni, japanskur sjógun (f. 1628).
 23. maí - William Kidd, skoskur sjóræningi, hengdur í London (f.1645).
 2. júní - Madeleine de Scudéry, franskur rithöfundur (f. 1607).
 6. september - Jakob 2. Englandskonungur (f. 1633).

Tilvísanir 

1701
Þingeyri

Má ekki rugla saman við Þingeyrar. 
Þingeyri er þéttbýlisstaður í sveitarfélaginu Ísafjarðarbæ. Þorpið stendur við sunnanverðan Dýrafjörð, á eyri undir Sandafelli, og er talið draga nafn sitt af Dýrafjarðaþingi sem á árum áður var haldið á eyrinni. Á Þingeyri bjuggu 246 manns árið 2019. Þingeyrarhreppur var áður sérstakt sveitarfélag en sameinaðist fimm öðrum sveitarfélögum á Vestfjörðum 1. júní 1996.

Þingeyri var verslunarstaður um langan aldur og þar er meðal annars vörugeymslu- eða pakkhús frá 18. öld. Kauptún fór að myndast þar um miðja 19. öld og var þar þá meðal annars bækistöð bandarískra lúðuveiðimanna sem veiddu á Íslandsmiðum. Aðalatvinnuvegur er og hefur verið sjávarútvegur og þjónusta við hann og elsta starfandi vélsmiðja landsins, stofnuð 1913, er á Þingeyri. Ferðaþjónusta er einnig vaxandi atvinnugrein. Grunnskólinn á Þingeyri fagnaði 110 ára afmæli þann 27. nóvember 2007. Á 21. öldinni var einn helsti atvinnurekandinn á Þingeyri útgerðarfyrirtækið Vísir allt til ársins 2014. Við tók fyrirtækið Íslenskt sjávarfang.

Bygging Þingeyrarkirkju hófst 1909 og var hún vígð 9. apríl 1911. Hún er teiknuð af Dýrfirðingnum Rögnvaldi Ólafssyni arkitekt en altaristöfluna málaði Þórarinn B. Þorláksson listmálari.

Ólafur Ragnar Grímsson, fyrrverandi forseti Íslands, ólst að hluta til upp á Þingeyri hjá afa sínum og ömmu.

Eitthvað hefur borið á því að fasteignir á Þingeyri séu keyptar og nýttar sem sumarhús.

Tilvísanir

Tenglar

 Þingeyrarvefurinn
 Grunnskólinn Þingeyri
 Að vestan: Vélaverkstæði sem verið hefir landsfrægt í hálfa öld
 Spjall um verkamenn fisk og bækur
 "Nú falla öll vötn til Dýrafjarðar"
 Gamlar myndir frá Þingeyri; grein í Lesbók Morgunblaðsins 1978
 ''Myndir úr glatkistu: Þingeyri um aldamöt á myndum Hermanns Wendel
 Við rætur vestfirsku alpanna

Dýrafjörður
Ísafjarðarbær
Íslensk sjávarþorp

de:Ísafjarðarbær#Þingeyri
Búrúndí

Búrúndí (áður Úrúndí) er lítið landlukt land í Mið-Afríku við stóru vötnin. Það á landamæri að Rúanda í norðri, Tansaníu í suðri og austri, og Lýðveldinu Kongó í vestri. Stór hluti vesturlandamæranna liggur við Tanganjikavatn. Nafnið er dregið af heiti bantúmálsins kírúndi. Búrúndí er mjög þéttbýlt og fátækt land. 

Landið hefur verið byggt Túum, Hútúum og Tútsum í minnst fjórar aldir. Undir lok 17. aldar stofnuðu Tútsar Konungsríkið Búrúndí. Í upphafi 20. aldar lögðu Belgar og Þjóðverjar landið undir sig og Búrúndí varð hluti af nýlendunni Rúanda-Úrúndí. Árásir Hútúa á Tútsa í Rúanda, rétt áður en löndin fengu sjálfstæði, urðu til þess að íbúar Búrúndí sóttust eftir aðskilnaði frá Rúanda. Árið 1962 lýsti landið yfir sjálfstæði og tók upp þingbundna konungsstjórn. Árið 1966 var konungsvaldið lagt niður og landið lýst lýðveldi, þótt það væri í raun undir herforingjastjórn. Vopnuð átök milli þjóðarbrota Hútúa og Tútsa hófust nokkrum árum síðar og skipulögð morð áttu sér reglulega stað þrátt fyrir harðar refsiaðgerðir stjórnvalda. Þegar stjórnarskránni var breytt 1992 til að afnema flokksræðið braust út borgarastyrjöld sem stóð frá 1993 til 2006.

Frá 2006 hefur staðið yfir enduruppbygging í landinu undir stjórn Sameinuðu þjóðanna. Hún hefur gengið hægt og efnahagur landsins er í rúst eftir áratugalanga styrjöld. Landið er eitt það fátækasta í heimi og yfir helmingur barna undir fimm ára aldri býr við viðvarandi vannæringu. Helsta tekjulind landsins er kaffi sem nemur yfir 93% af útflutningi þess, en íbúar Búrúndí flytja líka út aðrar landbúnaðarvörur og góðmálma.

Landfræði
Búrúndí er eitt af minnstu löndum Afríku. Það er landlukt land þar sem miðbaugsloftslag er ríkjandi. Búrúndí er hluti af Vestursigdalnum sem er hluti af Sigdalnum mikla sem liggur vestan við Viktoríuvatn. Landið er á hæðóttri hásléttu í miðri Afríku. Búrúndí á landamæri að Rúanda í norðri, Tansaníu í austri og suðaustri, og Lýðstjórnarlýðveldinu Kongó í vestri. Þar eru vistsvæðin fjallaskógar Vestursigdalsins, miomboskógar Mið-Sambesí og skógargresja Viktoríuvatns.

Meðalhæð hásléttunnar er 1.707 metrar, en landið liggur lægra við landamærin. Heha-fjall er hæsti tindur landsins, í 2.685 metra hæð. Það rís suðaustan við efnahagslega höfuðborg landsins, Bújúmbúra. Hæstu upptök Nílarfljóts eru í Bururi-sýslu og renna sem Ruvyironza-fljót út í Viktoríuvatn. Kagera-fljót er önnur mikilvæg á sem rennur í Viktoríuvatn frá Búrúndí. Helsta stöðuvatn Búrúndí er Tanganjikavatn sem liggur á suðvesturlandamærum landsins. 

Tveir þjóðgarðar eru í Búrúndí, Kibira-þjóðgarðurinn í norðvestri (lítil ræma af regnskógi samhliða Nyungwe-þjóðgarðinum í Rúanda) og Ruvubu-þjóðgarðurinn í norðaustri (meðfram Rurubu-fljóti). Báðir þjóðgarðarnir voru stofnaðir 1982 til að vernda villt dýralíf.

Stjórnmál

Stjórnsýslueiningar
Búrúndí skiptist í 18 sýslur sem hver heitir eftir sínum höfuðstað, fyrir utan dreifbýli við Bújúmbúra. Nýjasta sýslan er Rumonge-sýsla. Hún var stofnuð árið 2015 úr fimm sveitarfélögum sem áður heyrðu undir dreifbýli við Bújúmbúra og Bururi.

Tilvísanir

Búrúndí
Landlukt lönd
Melilla

Melilla er spænsk útlenda og sjálfstjórnarborg á norðurströnd Afríku. Svæðið var fríhöfn þar til Spánn gekk í Evrópusambandið. Marokkó gerir tilkall til svæðisins.

Borgir á Spáni
Henry Mancini

Henry Mancini, fæddur Enrico Nicola Mancini, (16. apríl 1924 - 2. júní 1994) var þekkt tónskáld og útsetjari, einkum þekktur fyrir kvikmyndatónlist sína og tónlist við sjónvarpsþætti. Hann vann metfjölda Grammy-verðlauna, þeirra á meðal verðlaun fyrir æviframlag sitt árið 1995. 

Mancini fæddist í Cleveland í Ohiofylki í Bandaríkjunum en ólst upp í West Aliquippa í Pennsylvaníu. Hann lést í Beverly Hills í Kaliforníu. Hann var kvaddur í herinn í síðari heimsstyrjöld en tókst að fá sig fluttan úr fótgönguliðunum í hljómsveitina. Verkin sem hann er þekktastur fyrir eru „Moon River“ (úr myndinni Breakfast at Tiffany's frá árinu 1961) og þemalög myndanna Bleiki pardusinn og Charade sem báðar komu út árið 1963. Hann er oft sagður hafa samið tónlistina við myndina um Smáfólkið, en hún var í raun eftir annan djasspíanista, Vince Guaraldi.

Valin lög 
 Úr Peter Gunn (textar eftir Ray Evans og Jay Livingston)
"Peter Gunn Theme"
"Bye Bye"
"The Brothers Go to Mother's"
"Dreamsville"
"Blues for Mother's"
"Sorta Blue"
"Slow and Easy"
 Úr The Richard Boone Show (texti eftir Al Stillman)
"How Soon"
 "Man's Favorite Sport" (1963) (texti eftir Johnny Mercer) 
 "I Love You and Don't You Forget It" (1963) (texti eftir Al Stillman)

Valdar kvikmyndir 
Charade (1963) (með Cary Grant, Audrey Hepburn í aðalhlutverkum)
 "Charade"
Bleiki pardusinn, enska:The Pink Panther (1964) (með Peter Sellers í aðalhlutverki)
 Þemalag
 "It Had Better Be Tonight" (texti eftir Johnny Mercer)
Soldier in the Rain (1963)
Breakfast at Tiffany's (1961) (með Audrey Hepburn í aðalhlutverki)
 "Moon River" (texti eftir Johnny Mercer)
Dear Heart (1964)
 "Dear Heart"
A Shot in the Dark (1964) (með Peter Sellers í aðalhlutverki)
Moment to Moment (1965)
 "Moment to Moment" (texti eftir Johnny Mercer)
The Great Race (1966)
Arabesque (1966)
What Did You Do in the War, Daddy? (1966)
 "In the Arms of Love" (texti eftir Jay Livingston og Ray Evans)
Two for the Road (1967)
 "Two for the Road"
Wait Until Dark (1967)
 "Wait Until Dark"
The Party (1968) (með Peter Sellers í aðalhlutverki)
 "Nothing to Lose" (sungið af Claudine Longet)
Me, Natalie
Gaily, Gaily
The Molly Maguires
Sunflower (1970)
 "Loss of Love" (texti eftir Bob Merrill)
Darling Lili (textar eftir Johnny Mercer)
"I'll Give You Three Guesses"
"Darling Lili"
The Hawaiians
he Night Visitor
Hatari!
 "Baby Elephant Walk"
Experiment in Terror
Days of Wine and Roses
 "Days of Wine and Roses"
High Time
Bachelor in Paradise
The Great Impostor
Mr. Hobbs Takes a Vacation

Mancini, Henry
Óskarsverðlaunahafar í flokki bestu tónlistar
Horn Afríku

Horn Afríku  er skagi í Austur-Afríku sem teygist út í Arabíuhaf og myndar suðurströnd Adenflóa. Á skaganum sjálfum er sómalska héraðið Púntland en önnur lönd á svæðinu við Horn Afríku eru Djíbútí, Eþíópía og Erítrea. Hugtakið var einkum notað af fjölmiðlum í kringum Ogadenstríðið milli Eþíópíu og Sómalíu 1977-1978.

Stór-Sómalía er stjórnmálastefna sem miðar að því að sameina sómali sem búa í Kenýa, Sómalíu og Eþíópíu, í eitt ríki við Horn Afríku.

References 

Landafræði Afríku
Skagar
Afríka sunnan Sahara

Afríka sunnan Sahara eru öll þau lönd í Afríku sem ekki teljast til Norður-Afríku. Á 19. öld var talað um þennan heimshluta sem „hið myrka meginland“, eða „svörtustu Afríku“, að hluta vegna hörundslitar íbúanna, en einnig vegna þess að stórir hlutar þessa svæðis höfðu ekki verið kannaðir eða kortlagðir.

Landafræði Afríku
Súdan (heimshluti)

Súdan er sá hluti Afríku sem nær frá Malí (sem eitt sinn var kallað Franska Súdan) á Sahel-svæðinu við jaðar Sahara að regnskógunum í hitabeltinu fyrir sunnan. Á þessu svæði rignir meira en á Sahel-svæðinu, svo það hentar betur til landbúnaðar.

Nafnið kemur úr arabísku, bilâd as-sûdân („land hinna svörtu“).

Landafræði Afríku
Kongó (heimshluti)

Nafnið Kongó er dregið af heiti bakongómanna, þjóðflokks sem býr í kringum Kongófljót. Fljótið og þverár þess renna frá upptökum sínum í gegnum annan stærsta regnskóg heims (á eftir Amasónfrumskóginum). Tvö ríki, Kongó og Lýðveldið Kongó, draga nafn sitt af fljótinu og þar stóð hið víðfeðma Kongóveldi frá 14. öld til 17. aldar.

Landafræði Afríku

bs:Kongo
en:Congo (disambiguation)
ln:Kɔ́ngɔ
Kongófljót

Kongófljót er stærsta fljót Mið-Afríku og annað lengsta fljót Afríku (á eftir Níl). Það er 4.374 km langt. Ef Chambesifljót er talið upptök fljótsins, verður það 4.700 km langt. Fljótið og þverár þess renna í gegnum stærsta regnskóg heims á eftir Amasónfrumskóginum (sem er miklu stærri) og annað stærsta vatnasvið heims. Á milli 1971 og 1997, þegar Austur-Kongó hét formlega Saír (Zaïre), kölluðu þarlendir fljótið Saírfljót (Zaïre-fljót). 

Upptök fljótsins eru í fjöllunum vestan við Sigdalinn mikla í Austur-Afríku og í Tanganjikavatni og Mweruvatni sem renna í Lualabafljót sem verður að Kongó neðan við Boyomafossa. Kongófljót rennur í vesturátt frá Kisangani rétt fyrir neðan fossana, sveigir síðan í suðvestur og rennur fram hjá Mbandaka, sameinast Ubangifljóti og rennur í Malebobugðunua þar sem Kinsasa og Brazzaville standa gegnt hvor annarri á árbökkunum. Þaðan mjókkar áin og rennur um flúðir í djúpum gljúfrum (Livingstonefossa) fram hjá Matandi og Boma og út í hafið við strandbæinn Muanda.

Fljót í Austur-Kongó
Fljót í Vestur-Kongó
Fljót í Afríku
SI grunneining

Alþjóðlega einingakerfið (SI kerfið) hefur sjö grunneiningar, sem allar aðrar eðlisfræðilegar mælieiningar byggjast á. Skilgreiningum var síðast breytt smávægilega árið 2019.

 

eo:Internacia sistemo de unuoj#Bazaj unuoj
Arabíuskaginn

Arabíuskaginn eða einfaldlega Arabía er skagi í Suðvestur-Asíu á mörkum Asíu og Afríku. Skaginn teygist út í Indlandshaf og markast af Rauðahafi að Akabaflóa í vestri, Arabíuhafi í suðri og Ómanflóa og Persaflóa í norðaustri. 

Eftirfarandi ríki eru á Arabíuskaga:

 Barein
 Jemen
 Katar
 Kúveit
 Óman
 Sádi-Arabía
 Sameinuðu arabísku furstadæmin

Norðurmörk Arabíuskagans eru við Sagrosfjöll þar sem Arabíuflekinn rekst á Asíuflekann. Af þessari ástæðu eru eftirfarandi ríki einnig á Arabíuskaganum að hluta:

 Heimastjórnarsvæði Palestínumanna
 Írak
 Ísrael
 Jórdanía
 Líbanon

Arabíuskaginn liggur á eigin jarðfleka, Arabíuflekanum.

Sádi-Arabía nær yfir stærstan hluta skagans og flestir íbúanna búa þar og í Jemen. Á skaganum eru miklar olíulindir og þar eru helgustu borgir múslima, Mekka og Medína, báðar í Sádi-Arabíu.
Henry Purcell

Henry Purcell (10. september 1659 (?) – 21. nóvember 1695) var breskt barokktónskáld. Tónlist hans var einstök og hann notaði ýmsa þætti úr ítalskri og franskri tónlist sem hann blandaði við enska tónlist fyrri tíðar.

Æviágrip 
Purcell fæddist í Westminster og komst í kórinn í Royal Chapel þar sem hann lærði að syngja og skrifa nótur. Elsta þekkta verk hans er óður til konungsins frá 1670.

1676 var hann gerður að organista við Westminster Abbey. Hann samdi fjölda verka við leikrit, óperettur og óperur, meðal annars við verk John Dryden og Thomas Shadwell. Eitt af frægustu verkum hans er óperan Dido and Aeneas.

Helsta verk Purcells er talið vera Te Deum and Jubilate, fyrsti lofsöngurinn sem saminn er á enska tungu með undirleik hljómsveitar. Verkið var flutt árlega í Pálskirkjunni í London til 1712 þegar það var flutt til skiptis við Utrecht Te Deum and Jubilate eftir Georg Friedrich Händel til 1743 þegar Dettingen Te Deum Händels tók við.

Purcell lést aðeins 36 ára að aldri eftir veikindi, hugsanlega berkla. Ekkja hans gaf út mörg verka hans að honum látnum, þar til hún lést 1706.

Hljóðskrár 

Barokktónskáld
Bresk tónskáld